LH ปันผลสูง
สำหรับปี 2562 LH ยังคงตั้งเป้ารายได้ไว้ที่ 32 พันล้านบาท มีแผนเปิดตัวโครงการใหม่ทั้งหมด 16  โครงการ 29,960 ล้านบาท เป็นโครงการแนวราบทั้งหมด แบ่งเป็นบ้านเดี่ยว 84% และทาวน์เฮาส์ 16% เป็นโครงการในต่างจังหวัดจำนวน 2 โครงการ
19 ม.ค. 2562

คุณค่าบริษัท
สำหรับปี 2562 บริษัทแลนด์แอนด์เฮ้าส์ จำกัด (มหาชน) หรือ LH ยังคงตั้งเป้ารายได้ไว้ที่ 32 พันล้านบาท มีแผนเปิดตัวโครงการใหม่ทั้งหมด 16  โครงการ 29,960 ล้านบาท เป็นโครงการแนวราบทั้งหมด แบ่งเป็นบ้านเดี่ยว 84% และทาวน์เฮาส์ 16% เป็นโครงการในต่างจังหวัดจำนวน 2 โครงการ
นอกจากนี้บริษัทมีแผนที่จะทยอยขายโครงการที่มีอยู่ไปเรื่อย ๆ ซึ่งมองว่าการที่บริษัทไม่มีแผนการเปิดตัวโครงการคอนโดมิเนียมใหม่นั้น เป็นการลดความเสี่ยงของพอร์ตโดยรวม เนื่องจากโครงการคอนโดมิเนียมของบริษัทนั้นมียอดขายกว่า 30-40% เป็นส่วนของต่างชาติ จากภาวะชะลอตัวของเศรษฐกิจทั่วโลก จึงทำให้การขายโครงการคอนโดมิเนียมมีความเสี่ยงมากกว่าการขายโครงการแนวราบที่มีความเป็น real demand มากกว่า
ทางด้าน GpM ในปีนี้ก็มีแนวโน้มลดลงเล็กน้อยจากการโอนโครงการคอนโดมิเนียมซึ่งเป็นโครงการที่มี GpM สูงลดลง และบริษัทอาจมีการขายโรงแรมแกรนด์เซ็นเตอร์พอยท์ ทองหล่อ เข้าเป็นสินทรัพย์กองทรัสต์ และทยอยขายอพาร์ตเมนต์ LH USA
ขณะที่ปี 2561 บริษัทตั้งเป้ายอด Presales ไว้ที่ 31 พันล้านบาท (เพิ่มขึ้น 17.9% จากงวดเดียวกันของปีก่อน) เป้ารายได้ 33 พันล้านบาท (เพิ่มขึ้น 4.0%) ในปี 2561 บริษัทได้มีการเลื่อนเปิดตัวโครงการกว่า 6 โครงการมูลค่ารวมราว 6,000 ล้านบาท ทำให้พลาดเป้ายอด Presale ที่ตั้งไว้โดยเฉพาะในตลาดคอนโดมิเนียมที่มีการพลาดเป้ามากกว่าแนวราบส่งผลกระทบต่อเนื่องไปถึงยอดโอนรับรู้รายได้ที่ตั้งไว้เช่นกัน ทางด้าน Rental Income ยังคงเป็นไปได้ดีและมีแนวโน้มดีอย่างต่อเนื่องแต่ภาพโดยรวมอาจทำให้ผลประกอบการในไตรมาส 4/2561 ไม่แข็งแกร่งเท่าที่ควร
อย่างไรก็ดี LH เป็นหุ้นที่น่าสนใจเกี่ยวกับการจ่ายปันผลที่มีอย่างต่อเนื่อง และค่อนข้างสูงหากวัดจากอัตราส่วนเงินปันผลตอบแทน (Dividend Yield%) จากช่วงที่ผ่านมา เช่นปี 2558 อัตราส่วนเงินปันผลตอบแทน 6.40% ต่อมาปี 2559 อัตราส่วนเงินปันผลตอบแทน 6.09% ขณะที่ปี 2560 อัตราส่วนเงินปันผลตอบแทน 6.14% ส่วนปี 2561 อัตราส่วนเงินปันผลตอบแทน 7.58% และเมื่อวันที่ 16 ม.ค. 2562  อัตราส่วนเงินปันผลตอบแทน 7.69%
ทั้งนี้นักวิเคราะห์ บล.เอเอสแอล แนะนำ “ทยอยซื้อ” เพื่อรอปันผล และให้ราคาเป้าหมาย 12.33 บาท มี upside 20%
หลังจากที่มองว่าราคาหุ้นสะท้อนได้ความกังวลต่อมาตรการคุมสินเชื่อของ ธปท., การขึ้นอัตราดอกเบี้ย และภาวะชะลอตัวของเศรษฐกิจมาบ้างแล้ว และ LH เองก็เป็นหุ้นที่โดดเด่นในกลุ่มอสังหาริมทรัพย์
อีกทั้ง เมื่อดูค่า P/E  ถือว่าต่ำ เพราะเพียง 11.47 เท่า ถือว่ายังถูกกว่าค่า P/E ของกลุ่มพัฒนาอสังหาริมทรัพย์ที่ 16.32 เท่า
…
ผู้ถือหุ้นรายใหญ่
รายชื่อกรรมการ